বোরিং সন্ধ্যা জমিয়ে তোলে পপকর্ন! স্বাস্থ্যের কতটা খেয়াল রাখে?

ওয়েব ডেস্ক: বিকেল হতেই বাইরের ‘ভাজাভুজি’ (Snacks) খেতে মন চায়! শুধু খুদেরা নয়। মুখরোচক পেলে বড়রাও লোভ সামলাতে পারেন না। তবে মশলাদার খাবার (Spicy Food) রোজ খাওয়া মোটেই ভাল নয়। এমন সময়ে ক্রেভিং মেটাতে পারে এক বাটি পপকর্ন (One Bowl Popcorn)। সত্যি। বোরিং সন্ধ্যা জমিয়ে তুলতে একবাটি পপকর্নের জুড়ি মেলা ভার। কখনও আবার কাজের শেষে সন্ধ্যেতে বাড়ি ফেরার পথেও এক প্যাকেট সাদা পপকর্ন চেবাতে চেবাতে আসেন অনেকে। আবার মাঝে মধ্যে নুন, মাখন, লেবু-মশলা মাখানো সুইট কর্নও হাতে তুলে নেন অনেকে। আর সিনেমা হলে গেলে তো ক্যারামেল পপকর্ন ম্যান্ডেটরি। ফাইবারে ঠাসা এই খাবার খেলে অনেকক্ষণ খিদে পায় না ঠিকই। কিন্তু স্বাস্থ্যের পক্ষে ঠিক কতটা ভাল? পুষ্টিবিদের গবেষণায় ধরা পড়েছে একগুচ্ছ তথ্য।

সাধারণত বালিতে ভাজা হয় পপকর্ন (Popcorn)। তাই তা স্বাস্থ্যকর বলেই বিবেচিত হয়। তবে পুষ্টিবিদ বলছেন অন্য কথা! পুষ্টিবিদ অন্বেষা হাজরা জানিয়েছেন, ‘পপকর্নে ক্যালোরি কম ঠিকই। তবে স্বাস্থ্যের দিক থেকে বিবেচনা করলে ১০০ তে ১০০ কখনওই দেওয়া যায় না। মশলাবিহীন পপকর্নে (Without Spice Popcorn) সামান্য ক্যালোরি থাকলেও একমুঠো ক্যারামেল বা চিজ পপকর্নের ক্যালোরি প্রায় ১৫০-১৭০। ফাইবারে ঠাসা এই স্ন্যাক্স। তাই সহজে হজম হয় না। তাই যারা নিয়মিত পেটের সমস্যায় ভোগেন তাঁদের এই খাবার এড়িয়ে চলাই ভাল। তবে এক আধ দিন সামান্য খেলে ক্ষতি নেই।

আরও পড়ুন: বিকেল হলেই চা-কফি চাই? এই তিন অভ্যাসেই বাড়ছে রোগের ঝুঁকি

ওজন কমানোর তালিকা থেকে কি তবে বাদ পড়বে পপকর্ন?
না। ওজন নিয়ন্ত্রণে যথেষ্ট কার্যকরী এই স্ন্যাক্স। তবে খেতে হবে শর্ত মেনে। মাখন, মশলাদার পপকর্ন খেলে কখনই ওজন কমবে না। উপরন্তু মশলাই বেশি পেটে ঢুকবে। নুনও বেশি দেওয়া যাবে না। চিজ, চকোলেট, বা ক্যারামেল মেশানো পপকর্ন তো মুখেই তোলা চলবে না। এইসব নিয়ম মেনে পপকর্ন খেলে কোনও অসুবিধা হবে না। নিশ্চিন্তে বিকেলে একবাটি ভর্তি পপকর্ন নিয়ে আড্ডা দেওয়া যাবে।

দেখুন অন্য খবর

The post বোরিং সন্ধ্যা জমিয়ে তোলে পপকর্ন! স্বাস্থ্যের কতটা খেয়াল রাখে? first appeared on KolkataTV.